Tanzanite Jewellery | Gemondo– Tagged "Earrings"
Gemondo Sterling Silver 0.10ct Tanzanite December Birthstone Hoop Earring Desember 17, 2009 in Sonder kategorie
Partykeer kan ‘n doodonskuldige vraag heeltemal verkeerd verstaan word, of die antwoord kan dalk heel aspris voor die verkeerde wa ingespan word! Dit laat my nou dink an ‘n insident wat so ruk terug plaasgevind het en wat my amper laat stik het in my lag.
Ons was besig met ‘n lugopname van uitheemse plantegroei en het so vlieg-vlieg deur die land beweeg. Uit die aard van die werk het ons gereeld op klein afgelee plekkies beland waar daar gewoonlik niks meer as ‘n grondaanloopbaan was nie met dalk ‘n ou geroeste hek wat weinig beteken het in terme van sekuriteit vir die kuikens (vliegmasjiene). Gewoonlik is daar gou gereel met die plaaslike gemeenskap en ‘n wag is gehuur vir die aand wat na die veiligheid van ons strydrosse moes omsien.
So beland ons toe een laat middag op Prins Albert se landingstrokie en na ons die kuikens behoorlik vasgemaak het teen moontlike stormwinde is ons na ons gastehuis om gou ons goedjies af te laai en die dorp te verken voor dit donker word. Dit was A se werk gewees om gou die wag te gaan organiseer vir die aand se oppaswerk. Sommer gou het hy ‘n man in die straat voorgekeer en ‘n ooreenkoms onderhandel
Net so ter wille van ‘n bietjie agtergrond moet ek nou noem dat A ‘n oud-SAP lugvleul vlieenier is en dat sy groot hart en ware mede-menslikheid partykeer deur sy taakmag styl van praat verskans word. Netvoor donker besluit hy om gou ‘n draai by die kuikens te gaan maak om te sien of die wag op sy plek is. Toe ek en hy daar by die vliegveldjie aankom, brand daar so klein gesellige vuurtjie en stuk of 4 of 5 kerels sit lekker en kuier met ‘n kan wyn. Ter wille van identifikasie en om gou ‘n woordjie met die oorspronklike wag te he vra A; “Wie’s die baas hierso?”.
Dit het stil geword om die vuurtjie tot een van die manne met so rasta haarstyl opkyk na A en terwyl hy hom so met die een oog korrel, se “Seke ma djy, menee!”
A besig om die kuiken te kniehalter op Prins Albert
Gaan speel, dis vakansie!
Van more af het ek die mannetjies hier by my vir ‘n deel van die skoolvakansie. Aangesien tyd ‘n manier het om weg te hardloop, gaan ons die meeste daarvan maak. Daar gaan geseil word, gaan kamp word, geswem word en gespeel word. Ek het klaar vanoggend ‘n pakkie pleisters gaan koop vir die nerf-af kniee en elmboe!
Daar gaan nie nou getob word oor werk en geld en al daardie ernstige goed nie en vir ‘n paar dae gaan ek weer kind wees saam met my kinders! (Voordat hulle te oud word vir my).
Ek hoop julle ander kinders hier in blogland gaan ook tyd maak vir tjoklithande, roomysbekke, baie lag en boomklim (al is dit net vir ‘n rukkie).
Mieliepit en ‘n moeraskrap
Boesman en Mieliepit bou vlot
Na al die koue en reen is temperature terug na Zoeloeland normaal. Ek het die stukkies mooiweer benut om die bul by die horings te pak en Gargantua se “bulkhead” uit te haal. Nou moet ek vir julle se dat dit nie grappies is om dit te doen wanneer die temperature in die dertigs draai en die humiditeit jou sweetende lyf versmorend in ‘n wolkombers toedraai nie! Maar dis uit en ek voel of ek ‘n veldslag gewen het. Dit het fyn saagwerk gekos om nie die romp te beskadig nie en tussen die twee oop luike het daar beswaarlik ‘n luggie deurgetrek.
Die laaste keer wat ek so gevoel het was toe ek vir die eerste keer in my lewe in ‘n sauna gesit het. Hoe de ongeluk kan mense dit vir hulle plesier doen!? Ek is seker die ouens wat dit gereeld doen, oefen vir die hiernamaals. In elkgeval, ek het dit oorleef en dit lyk ons volgende reenweer nie te ver is nie.
Kan iemand dalk vir my se wat is ‘n bulkhead in Afrikaans?
Dis nou klein Gargantua (met haar bulkhead nog in!)
10 goeters oor myself
Ek gril my dood as iemand naels vyl
Ek tel hoeveel kere die telefoon lui voor iemand optel
Ek vermy groot sosiale groepe
Musiek is ‘n moet: Blues, Pink Floyd,Spaanse kitaar, Bach, Rachmaninov, Jan Blom ens.
Bly op ‘n boot
Eet als behalwe Brusselspruite
Besit nie ‘n das nie
Word baie kwaad oor swak diens
‘n kompulsiewe tweedehandse boekkoper
lag my gat af vir snaakse mense wat nie probeer snaaks wees nie, maar wel is
Twee goeie vriende kry stry en besluit toe om na die wyseman op die berg te gaan vir uitklaring. Bo by die wyseman se grot aangekom stamp Palat vir Mohamed so met die elmboog; “Go on, go on. Ask him, ask him now!”
Mohamed stap voorentoe en vra eerbiedig; “Oh Great Wiseman, is white a colour?”
Die wyseman maak sy oe oop en se; “My son this question need some pondering!” Na so 2 ure se meditasie antwoord die wyseman hom;” My son, white must truly be a colour.”
Weereens kry Palat vir Mohamed ongeduldig met die elmboog by; “Go on, man. Ask him again. Ask him!!”
Mohamed staan weer voorentoe en vra; “Oh Great Man of Wisdom, is black a colour?”
“My son, I shall need to ponder on this question!” Na 4 ure se gedink maak hy sy oe oop en se: “After much pondering, I have discovered that black is indeed a colour.”
Waarop Palat triomfanklik na Mohamed draai en se: “You see, I told you I sold you a colour tv!”
Hierdie foto is tussen Hotazel en Van Zylsrus geneem. Ons was vroeer die jaar in daardie omgewing om na die meerkat navorsingsprojek te gaan kyk. Die Kalahari het ‘n goeie reenjaar gehad en die gras het plate gestaan. Daar is iets omtrent die lug (uitspansel) daar, dis net anders as op ander plekke! Groots of so iets – moeilik om dit te omskryf.
Spesiaal gepos vir julle wat daar ver in die vreemdes bly. Hoop dat hierdie foto julle nader aan die huis laat voel!